pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สศอ. เผย ดัชนีผลผลิตอุตสาหกรรม (MPI) เดือนสิงหาคม 2561 ขยายตัวเพิ่มขึ้นร้อยละ 0.7 จากช่วงเดียวกันของปีก่อน
วันอังคารที่ 25 กันยายน 2561
สศอ. เผย ดัชนีผลผลิตอุตสาหกรรม (MPI) เดือนสิงหาคม 2561 ขยายตัวเพิ่มขึ้นร้อยละ 0.7 จากช่วงเดียวกันของปีก่อน
นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม แถลงข่าว “ดัชนีอุตสาหกรรมเดือนสิงหาคม ปี 2561”
วันนี้ (25 กันยายน 2561) นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม แถลงข่าว “ดัชนีอุตสาหกรรมเดือนสิงหาคม ปี 2561” เผยดัชนีผลผลิตอุตสาหกรรม (Manufacturing Production Index - MPI) ประจําเดือนสิงหาคม 2561 ขยายตัวร้อยละ ขยายตัวร้อยละ 0.7 จากช่วงเดียวกันของปีก่อน ขยายตัวเป็นบวกติดต่อกันเป็นเดือนที่ 16 โดย 8 เดือนแรกของปี 2561 MPI ขยายตัวร้อยละ 3.6 (8 เดือนแรกปี 2560 ขยายตัวร้อยละ 1.5) อัตราการใช้กําลังการผลิตเดือนสิงหาคม 2561 อยู่ที่ร้อยละ 65.87 โดยอุตสาหกรรมสําคัญที่ส่งผลบวกในเดือนสิงหาคม 2561 ได้แก่ น้ําตาลทราย ชิ้นส่วนอิเล็กทรอนิกส์ เครื่องปรับอากาศ น้ํามันปิโตรเลียม และเภสัชภัณฑ์ เคมีภัณฑ์ทางยา
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ธนะศักดิ์ ปฏิมาประกร ได้เดินทางไปเป็นประธานงาน “International Day of Yoga” ครั้งที่ ๓
วันจันทร์ที่ 19 มิถุนายน 2560
รองนายกรัฐมนตรี พลเอก ธนะศักดิ์ ปฏิมาประกร ได้เดินทางไปเป็นประธานงาน “International Day of Yoga” ครั้งที่ ๓
รองนายกรัฐมนตรี พลเอก ธนะศักดิ์ ปฏิมาประกร ได้เดินทางไปเป็นประธานงาน “International Day of Yoga” ครั้งที่ ๓
วันอาทิตย์ที่ ๑๘ มิถุนายน ๒๕๖๐ รองนายกรัฐมนตรี พลเอก ธนะศักดิ์ ปฏิมาประกร ได้เดินทางไปเป็นประธานงาน “International Day of Yoga” ครั้งที่ ๓ ณ จุฬาลงกรณ์มหาวิทยาลัย
งานนี้ จัดโดยสถานเอกอัครราชทูตอินเดียประจําประเทศไทย เนื่องในโอกาสวันโยคะโลก ๒๑ มิถุนายน ของทุกปี และในปีนี้ ได้รับความสนใจจากประชาชนจํานวนมาก ซึ่งเอกอัครราชทูตจากหลายประเทศก็ได้เข้าร่วมงานดังกล่าวด้วย
ในโอกาสดังกล่าว รองนายกรัฐมนตรีได้กล่าวขอบคุณนายกรัฐมนตรีอินเดียและรัฐบาลอินเดียที่มีส่วนทําให้โยคะเป็นที่นิยมทั่วโลก การฝึกโยคะเป็นประโยชน์ต่อสุขภาพและความเป็นอยู่ของผู้ฝึก
***********
รัฐบาลไทย-ข่าวทำเนียบรัฐบาล-EXIM BANK แถลงผลการดำเนินงานพักชำระหนี้ พร้อมขยายสินเชื่อดอกเบี้ยต่ำช่วยเหลือลูกค้าและผู้ส่งออก โดยเฉพาะ SMEs ในภาวะโควิด-19 [กระทรวงการคลัง]
วันจันทร์ที่ 25 พฤษภาคม 2563
EXIM BANK แถลงผลการดําเนินงานพักชําระหนี้ พร้อมขยายสินเชื่อดอกเบี้ยต่ําช่วยเหลือลูกค้าและผู้ส่งออก โดยเฉพาะ SMEs ในภาวะโควิด-19 [กระทรวงการคลัง]
EXIM BANK ได้ช่วยเหลือและเยียวยาลูกค้าและผู้ประกอบธุรกิจส่งออก นําเข้า และนักลงทุนไทยจากผลกระทบของโควิด-19 ด้วยมาตรการต่าง ๆ โดยติดต่อไปยังลูกค้าทุกรายเพื่อสอบถามความเดือดร้อนและจัดแพ็กเกจทางการเงินที่เหมาะสมให้ตามความต้องการของธุรกิจ
EXIM BANK แถลงผลการดําเนินงานพักชําระหนี้ พร้อมขยายสินเชื่อดอกเบี้ยต่ําช่วยเหลือลูกค้าและผู้ส่งออก โดยเฉพาะ SMEs ในภาวะโควิด-19
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า EXIM BANK ได้ช่วยเหลือและเยียวยาลูกค้าและผู้ประกอบธุรกิจส่งออก นําเข้า และนักลงทุนไทยจากผลกระทบของโควิด-19 ด้วยมาตรการต่าง ๆ โดยติดต่อไปยังลูกค้าทุกรายเพื่อสอบถามความเดือดร้อนและจัดแพ็กเกจทางการเงินที่เหมาะสมให้ตามความต้องการของธุรกิจ ณ 15 พฤษภาคม 2563 EXIM BANK ได้ให้ความช่วยเหลือแก่ลูกค้าที่ได้รับผลกระทบของโควิด-19 เป็นจํานวนกว่า 4,100 ราย หรือประมาณ 13% ของผู้ส่งออกทั้งประเทศ วงเงินรวมประมาณ 50,000 ล้านบาท ทําให้เกิดปริมาณธุรกิจด้านการค้าระหว่างประเทศเพิ่มขึ้นกว่า 200,000 ล้านบาท มีผู้ประกอบการขอรับคําปรึกษาด้านการส่งออกและเข้าร่วมโครงการอบรมหรือสัมมนาออนไลน์กับศูนย์ความเป็นเลิศด้านการค้าของ EXIM BANK จํานวนกว่า 1,100 ราย
ทั้งนี้ มาตรการของ EXIM BANK เพื่อสนับสนุนธุรกิจที่เกี่ยวเนื่องกับการส่งออกที่ได้รับผลกระทบจากโควิด-19 ประกอบด้วย
1. การพักชําระหนี้ทั้งเงินต้นและดอกเบี้ยเป็นระยะเวลา 6 เดือน ให้แก่ลูกค้าที่ได้รับผลกระทบทั้งทางตรงและทางอ้อม
2. การขยายเงื่อนไขบริการประกันการส่งออก เพื่อคุ้มครองความเสี่ยงจากการไม่ได้รับชําระเงินค่าสินค้าจากผู้ซื้อในต่างประเทศ โดยขยายระยะเวลาการชําระเงินที่ให้ความคุ้มครองสูงสุด 270 วันแก่ผู้ส่งออกที่ถือกรมธรรม์ประกันการส่งออกของ EXIM BANK และส่งออกไปยังประเทศที่ได้รับผลกระทบจากโควิด-19 ตามประกาศขององค์การอนามัยโลก
3. สินเชื่อ Soft Loan ดอกเบี้ย 2% ต่อปี เพื่อเพิ่มสภาพคล่องทางธุรกิจให้แก่ลูกค้าและผู้ส่งออก
• สินเชื่อระยะยาว 7 ปี สําหรับลูกค้าและผู้ประกอบการทั่วไป วงเงินสูงสุด 20 ล้านบาทต่อราย อัตราดอกเบี้ยพิเศษ 2% ต่อปีในปีที่ 1-2
• สินเชื่อระยะสั้น 2 ปี สําหรับลูกค้าที่มีวงเงินรวมกลุ่มไม่เกิน 500 ล้านบาท วงเงินสูงสุด 20% ของยอดหนี้คงค้าง ณ 31 ธันวาคม 2562 อัตราดอกเบี้ยพิเศษ 2% ต่อปี ฟรี! ดอกเบี้ย 6 เดือน และ ฟรี! ค่าธรรมเนียมการใช้สินเชื่อ
4. สินเชื่อเพื่อส่งเสริมการจ้างงาน ให้แก่กิจการที่เกี่ยวเนื่องกับการส่งออกและลงทุนระหว่างประเทศ ดอก
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดิจิทัลฯ เปิดสัมมนาเชิงปฏิบัติการ “สานสัมพันธ์เครือข่ายภาครัฐ GCC 1111” หวังพัฒนาการให้บริการข้อมูลของภาครัฐเพื่อประชาชน
วันศุกร์ที่ 26 กรกฎาคม 2562
ผู้ตรวจราชการกระทรวงดิจิทัลฯ เปิดสัมมนาเชิงปฏิบัติการ “สานสัมพันธ์เครือข่ายภาครัฐ GCC 1111” หวังพัฒนาการให้บริการข้อมูลของภาครัฐเพื่อประชาชน
ผู้ตรวจราชการกระทรวงดิจิทัลฯ เปิดสัมมนาเชิงปฏิบัติการ “สานสัมพันธ์เครือข่ายภาครัฐ GCC 1111”
นายขจิต สุขุม ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานเปิดการสัมมนาเชิงปฏิบัติการ “สานสัมพันธ์เครือข่ายภาครัฐ GCC 1111 ประจําปี 2562” ณ โรงแรม Ambassador City จ.ชลบุรี ระหว่างวันที่ 25 – 26 กรกฎาคม 2562 โดยกระทรวงดิจิทัลเพื่อเศรษฐกิจและสังคม ได้มอบหมายให้บริษัท ทีโอที จํากัด (มหาชน) จัดทําโครงการศูนย์บริการข้อมูลภาครัฐเพื่อประชาชน (GCC 1111) มีภารกิจสําคัญในการให้บริการข้อมูลแก่ประชาชน ประกอบด้วย การให้บริการข้อมูลองค์กร ข้อมูลบริการ ข้อมูลการติดต่อ และข่าวสาร รวมถึงบริการรับเรื่องร้องเรียนของหน่วยงานภาครัฐ สําหรับการสัมมนาในครั้งนี้ มีวัตถุประสงค์เพื่อให้เครือข่ายภาครัฐได้รับทราบภารกิจของศูนย์บริหารข้อมูลภาครัฐเพื่อประชาชน ตระหนักถึงความสําคัญในการบูรณาการความร่วมมือระหว่างเครือข่ายภาครัฐ รวมถึงรับทราบแนวโน้มเทคโนโลยีในการให้บริการและเปิดโอกาสให้มีการแลกเปลี่ยนแนวคิด เพื่อนําไปพัฒนาการให้บริการแก่ประชาชน นอกจากนี้ ยังเป็นการเสริมสร้างความสัมพันธ์อันดีระหว่างเครือข่ายภาครัฐ และผู้ปฏิบัติงานศูนย์บริการข้อมูลภาครัฐเพื่อประชาชน ซึ่งเป็นการสานต่อพลังความร่วมมือในการพัฒนางานของภาครัฐในด้านต่างๆ
**********************
รัฐบาลไทย-ข่าวทำเนียบรัฐบาล-นายกฯ กำชับให้ติดตามข้อมูลผลกระทบของสถานการณ์เศรษฐกิจโลกต่อเศรษฐกิจไทยอย่างใกล้ชิด
วันอาทิตย์ที่ 11 สิงหาคม 2562
นายกฯ กําชับให้ติดตามข้อมูลผลกระทบของสถานการณ์เศรษฐกิจโลกต่อเศรษฐกิจไทยอย่างใกล้ชิด
นายกฯ กําชับให้ติดตามข้อมูลผลกระทบของสถานการณ์เศรษฐกิจโลกต่อเศรษฐกิจไทยอย่างใกล้ชิด
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นห่วงถึงผลกระทบของสถานการณ์เศรษฐกิจโลกและสงครามการค้า และกําชับให้รายงานข้อมูลผลกระทบดังกล่าว เพื่อเตรียมการหารือใน ครม เศรษฐกิจ
การส่งออกของไทยได้รับผลกระทบจากเศรษฐกิจโลกที่ชะลอตัวลงและสถานการณ์ของสงครามการค้าตั้งแต่ต้นปี 2561 ทําให้มูลค่าการส่งออกสินค้าช่วง 5 เดือนแรกของปี หดตัวลงร้อยละ 2.7 แต่ยังถือว่าหดตัวต่ํากว่าประเทศอื่นๆ เช่น อินโดนีเซีย และเกาหลีใต้ ที่มีอัตรามูลค่าการส่งออกช่วง 5 เดือนแรกของปีหดตัวลงร้อยละ 8.7 และร้อยละ 7.4 ตามลําดับ
ผลกระทบทางด้านเศรษฐกิจในประเด็นข้อพิพาททางการค้าระหว่างสหรัฐฯกับจีน คาดจะอยู่ในวงจํากัด เนื่องจากมีผลกระทบทั้งทางบวกและทางลบ ผลกระทบทางลบ คือ กลุ่มสินค้าที่สหรัฐฯ ปรับขึ้นภาษีกับทุกประเทศทั่วโลก เช่น แผงวงจรไฟฟ้า เครื่องคอมพิวเตอร์ อุปกรณ์และส่วนประกอบ ส่วนผลกระทบทางบวก คาดว่าจะมาจากการส่งออกสินค้าที่ไทยสามารถคว้าโอกาสทดแทนในตลาดจีน เช่น กลุ่มสินค้าเกษตร อุตสาหกรรมเกษตร และในตลาดสหรัฐฯ เช่น กลุ่มสินค้าเกษตร อุตสาหกรรมเกษตร ผลิตภัณฑ์อาหารและเครื่องดื่ม ผลิตภัณฑ์ยางและพลาสติก และเคมีภัณฑ์ เป็นต้น
นอกจากนี้ ผลกระทบจากความตึงเครียดทางการค้า ยังอาจส่งผลให้เกิดการย้ายการลงทุนจากจีนมาไทย เพราะจีนเป็นแหล่งเงินลงทุนโดยตรงจากต่างประเทศที่สําคัญอันดับ 7 ของไทยในปี 2561 โดยมีมูลค่าคงค้าง 5,012 ล้านดอลลาร์สหรัฐ คิดเป็นสัดส่วนร้อยละ 2.12 เพิ่มขึ้นจากร้อยละ 2.0 ในปีก่อนหน้า และขยับสูงขึ้นมาเป็นอันดับที่ 2 ในไตรมาส 1 ปี 2562 โดยจีนขอรับการส่งเสริมการลงทุนในไทยถึง 38 โครงการ มีมูลค่ารวม 9,072 ล้านบาท
ท่านนายกฯ จึงได้มอบหมายให้ประสานหน่วยงานที่เกี่ยวข้องศึกษาหาแนวทางรองรับผลกระทบทางลบ และปรับเปลี่ยนมาตรการที่ระดับโครงสร้างเพื่อให้ไทยเราได้รับประโยชน์จากผลกระทบทางบวกให้ได้มากที่สุด โดยจะได้นําเรื่องเหล่านี้เข้าสู่การพิจารณาใน ครม. เศรษฐกิจต่อไป ท่านนายกฯ กําชับว่าการปฏิรูปโครงสร้างทางเศรษฐกิจ จะต้องดูแลเศรษฐกิจทั้งสามระดับ คือ บน กลาง และ ล่าง เน้นให้เกิดการกระจายรายได้อย่างทั่วถึง โดยไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินสะสม ณ สิ้นเดือนพฤศจิกายน 2562 จำนวน 67,922 ล้านบาท คิดเป็นร้อยละ 108 ของประมาณการเงินนำส่งสะสม”
วันจันทร์ที่ 9 ธันวาคม 2562
“สคร. จัดเก็บเงินนําส่งรายได้แผ่นดินสะสม ณ สิ้นเดือนพฤศจิกายน 2562 จํานวน 67,922 ล้านบาท คิดเป็นร้อยละ 108 ของประมาณการเงินนําส่งสะสม”
ในเดือน พ.ย.2562 สคร.จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 จํานวน 4,280 ล้านบาท คิดเป็นร้อยละ 84 ของประมาณการ ทั้งนี้ มีเงินนําส่งรายได้แผ่นดินสะสม ณ สิ้นเดือนพฤศจิกายน 2562 จํานวน 67,922 ล้านบาท
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนพฤศจิกายน 2562 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 จํานวน 4,280 ล้านบาท คิดเป็นร้อยละ 84 ของประมาณการ ทั้งนี้ มีเงินนําส่งรายได้แผ่นดินสะสม ณ สิ้นเดือนพฤศจิกายน 2562 จํานวน 67,922 ล้านบาท คิดเป็นร้อยละ 108 ของประมาณการเงินนําส่งรายได้แผ่นดินสะสม จํานวน 63,178 ล้านบาท หรือคิดเป็นร้อยละ 36 ของเป้าหมายทั้งปี (เดือนตุลาคม 2562 – เดือนกันยายน 2563) จํานวน 188,800 ล้านบาท
นายชาญวิทย์ นาคบุรี รองผู้อํานวยการ สคร. รักษาการในตําแหน่งที่ปรึกษาด้านการประเมินผลรัฐวิสาหกิจ กล่าวเพิ่มเติมว่า รัฐวิสาหกิจที่นําส่งรายได้แผ่นดินสะสมสูงสุด 10 อันดับแรกในปีงบประมาณ 2563 นําส่งรายได้แผ่นดิน คิดเป็นร้อยละ 97 ของเงินนําส่งรายได้ทั้งหมด โดยสรุปได้ดังนี้
หน่วย : ล้านบาท
ลําดับที่ รัฐวิสาหกิจ เงินนําส่งรายได้แผ่นดินสะสม
1 การไฟฟ้าฝ่ายการผลิตแห่งประเทศไทย 18,301
2 บริษัท ปตท. จํากัด (มหาชน)  13,139
3 สํานักงานสลากกินแบ่งรัฐบาล  11,466
4 การไฟฟ้าส่วนภูมิภาค  5,733
5 ธนาคารออมสิน  5,409
6 บริษัท กสท โทรคมนาคม จํากัด (มหาชน)  3,891
7 ธนาคารอาคารสงเคราะห์  2,414
8 การไฟฟ้านครหลวง  2,350
9 การท่าเรือแห่งประเทศไทย  2,100
10 บริษัท ไปรษณีย์ไทย จํากัด  1,034
11 อื่นๆ  2,085
รวม  67,922
สํานักงานคณะกรรมการนโยบายรัฐวิสาหกิจ สํานักนโยบายและแผนรัฐวิสาหกิจ
โทร.0 2298 5880-7 ต่อ 3157
รัฐบาลไทย-ข่าวทำเนียบรัฐบาล-โฆษกรัฐบาลฝากสื่อมวลชนนำเสนอข่าวที่สร้างความเชื่อมั่นให้กับคนในประเทศและต่างประเทศเพื่อร่วมกันขับเคลื่อนประเทศให้เดินหน้าต่อไปได้
วันอังคารที่ 7 กุมภาพันธ์ 2560
โฆษกรัฐบาลฝากสื่อมวลชนนําเสนอข่าวที่สร้างความเชื่อมั่นให้กับคนในประเทศและต่างประเทศเพื่อร่วมกันขับเคลื่อนประเทศให้เดินหน้าต่อไปได้
พลโท สรรเสริญ แก้วกําเนิด โฆษกประจําสํานักนายกรัฐมนตรี ฝากสื่อมวลชนนําเสนอข่าวที่สร้างความเชื่อมั่นให้กับคนในประเทศและต่างประเทศเพื่อร่วมกันขับเคลื่อนประเทศให้เดินหน้าต่อไปได้
วันนี้ ( 7 ก.พ. 60) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวขอบคุณสื่อมวลชนหลังจากที่มีการชี้แจงข่าวเกี่ยวกับข้อมูลฐานะการคลังของรัฐบาลโดยเฉพาะกรณีตัวเลขเงินคงคลังที่มีอยู่ทั้งสิ้น 74,907 ล้านบาท ณ เดือนธันวาคม 2559 ซึ่งพบว่า สื่อมวลชนส่วนใหญ่มีความเข้าใจว่า “เงินคงคลัง” คืออะไร มีวิธีการใช้จ่ายอย่างไร และมีที่มาจากไหน จึงไม่มีการนําเสนอข้อมูลที่จะทําให้เกิดความเสียหาย แต่มีเพียงเฉพาะสื่อมวลชนบางส่วนซึ่งเป็นส่วนน้อยที่อาจจะมีนัยทางการเมืองได้มีการนําประเด็นดังกล่าวไปพาดหัวข่าวนําเสนอข้อมูลในทิศทางที่ส่งผลกระทบต่อเรื่องเศรษฐกิจ ความมั่นคงของประเทศ และความเชื่อมั่นจากต่างประเทศ ซึ่งเป็นเรื่องสําคัญต่อการขับเคลื่อนปฏิรูปประเทศและยกระดับขีดความสามารถในการแข่งขันของประเทศ ซึ่งกรณีเช่นนี้องค์กรด้านสื่อมวลชนจะมีวิธีการที่จะดูแลและบริหารจัดการสื่อมวลชนกันเองอย่างไร ทั้งนี้ หากองค์กรด้านสื่อมวลชนหรือสภาวิชาชีพของสื่อมวลชนแขนงต่าง ๆ สามารถดูแลกันได้ เชื่อมั่นว่าสังคมจะเกิดความรู้สึกยินดีที่ทุกฝ่ายมีส่วนช่วยในการที่จะทําให้ประเทศขับเคลื่อนต่อไปข้างหน้า โดยไม่มีความหวาดระแวงซึ่งกันและกันว่าใครจะกํากับดูแลใคร
พร้อมกันนี้ โฆษกประจําสํานักนายกรัฐมนตรี กล่าวย้ําว่า ประเทศจะก้าวไปข้างหน้าได้คงไม่ใช่เป็นการดําเนินการเฉพาะรัฐบาล ข้าราชการ ภาคประชาชน ภาคประชาสังคม หรือภาคธุรกิจเอกชนเท่านั้น แต่ภาคสื่อมวลชนคือภาคที่มีความสําคัญที่สุดส่วนหนึ่งที่จะช่วยกันสร้างความเชื่อมั่นให้กับทั้งคนในประเทศและคนต่างประเทศ จึงขอฝากสื่อมวลชนทุกคนได้ช่วยกันคิดในการที่จะทําให้ประเทศชาติบ้านเมืองของเราสามารถขับเคลื่อนต่อไปข้างหน้าได้
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- รมต.‘สุชาติ’ห่วง 47 ลูกเรือไทยกลับจากฟิลิปปินส์จากพิษโควิด-19 กำชับ ช่วยเหลือสิทธิจากกองทุนฯ ตามขั้นตอน
วันเสาร์ที่ 15 สิงหาคม 2563
รมต.‘สุชาติ’ห่วง 47 ลูกเรือไทยกลับจากฟิลิปปินส์จากพิษโควิด-19 กําชับ ช่วยเหลือสิทธิจากกองทุนฯ ตามขั้นตอน
รมว.แรงงาน ห่วงใยแรงงานไทยที่เดินทางกลับจากฟิลิปปินส์ ทั้ง 47 รายเนื่องจากได้รับผลกระทบจากโควิด -19 ซึ่งลูกเรือทั้งหมดจะต้องเข้ารับการกักตัว ณ สถานที่เฝ้าระวังที่รัฐจัดให้ เป็นเวลา 14 วัน เพื่อเฝ้าระวังระยะการฟักตัวของโควิด-19
รมว.แรงงาน ห่วงใยแรงงานไทยที่เดินทางกลับจากฟิลิปปินส์ ทั้ง 47 รายเนื่องจากได้รับผลกระทบจากโควิด -19 ซึ่งลูกเรือทั้งหมดจะต้องเข้ารับการกักตัว ณ สถานที่เฝ้าระวังที่รัฐจัดให้ เป็นเวลา 14 วัน เพื่อเฝ้าระวังระยะการฟักตัวของโควิด-19 กําชับ ให้กรมการจัดหางานตรวจสอบสถานะความเป็นสมาชิกกองทุนคนหางานเพื่อไปทํางานในต่างประเทศ เพื่อให้ความช่วยเหลือตามขั้นตอน ย้ํา ไปทํางานต่างประเทศให้สมัครเป็นสมาชิกกองทุน จะได้รับสิทธิประโยชน์ ช่วยบรรเทาความเดือดร้อนเมื่อประสบเหตุที่ไม่อาจคาดการณ์ได้
เมื่อวันที่ 15 สิงหาคม 2563 เวลา 12.30 น.นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางเธียรรัตน์ นะวะมะวัฒน์ รองปลัดกระทรวงแรงงานเดินทางไปสนามบินสุวรรณภูมิเพื่อรับแรงงานไทยที่เดินทางกลับจากประเทศฟิลิปปินส์ เนื่องจากประสบปัญหาจากสถานการณ์การแพร่ระบาดของโรคโควิด – 19 สําหรับแรงงานไทยที่เดินทางกลับจากประเทศฟิลิปปินส์กลุ่มนี้ได้ไปทํางานเป็นลูกเรือสําราญ จํานวน 47 ราย สาเหตุที่ได้เดินทางกลับมายังประเทศไทยเนื่องจากได้รับผลกระทบจากภัยโควิด-19
นางเธียรรัตน์กล่าวว่า กระทรวงแรงงาน ได้ประสานหน่วยงานที่เกี่ยวข้อง อาทิ ศูนย์บริหารสถานการณ์โควิด – 19 (ศบค.) กระทรวงการต่างประเทศ และบริษัทจัดหางาน เพื่อบูรณาการทํางานร่วมกันในการช่วยเหลือพาแรงงานไทยกลับประเทศ ซึ่งจากการตรวจสอบสถานะความเป็นสมาชิกกองทุนคนหางานเพื่อไปทํางานในต่างประเทศของแรงงานไทยที่เดินทางไปทํางานในประเทศฟิลิปปินส์ พบว่า จากแรงงานไทย จํานวน 47 ราย มีข้อมูลในระบบสมาชิกกองทุน 37 ราย ในจํานวนนี้ยังอยู่ในความคุ้มครอง 14 ราย และสิ้นสุดความคุ้มครอง 23 ราย ไม่มีประวัติสมาชิกกองทุน 8 ราย และเดินทางไปทํางานต่างประเทศด้วยตนเอง 2 ราย สําหรับผู้ที่ได้รับการคุ้มครองจะได้รับเงินช่วยเหลือจากกองทุนฯ 15,000 บาท
"ท่านรัฐมนตรีว่าการกระทรวงแรงงาน ห่วงใยแรงงานไทยทุกคนที่ได้เดินทางกลับจากฟิลิปปินส์ ทุกคนต่างดีใจที่ได้กลับมายังบ้านเกิด ขั้นตอนจากนี้ เจ้าหน้าที่จะให้ไปกักตัวตามสถานที่เฝ้าระวังที่รัฐจัดให้ (State Quarantine) เป็นเวลา 14 วัน เพื่อเฝ้าระวังระยะการฟักตัวของโควิด-19 ส่วนผู้ที่เป็นสมาชิกกองทุนฯ จะได้รับการช่วยเหลือตามหลักเกณฑ์ที่กําหนด จึงแจ้งเตือนให้แรงงานไทยที่จะเดินทางไปทํางานในต่างประเทศสมัครเป็นสมาชิกกองทุน เพื่อจะได้รับสิทธิประโยชน์ที่คุ้มค่า และช่วยบรรเทาความเดือดร้อน หากต้องประสบปัญหาที่ไม่อาจคาดการณ์ล่วงหน้าได้ โดยสอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 2 กรมการจัดหางาน"นางเธียรรัตน์กล่าวในท้ายสุด
----------------------------------------------
รัฐบาลไทย-ข่าวทำเนียบรัฐบาล-“ชิม ช้อปใช้” เฟส 2 ผู้ประกอบการ ร้านค้า เดิม ไม่ต้องลงทะเบียนใหม่  ขายสินค้า/บริการ ต่อเนื่อง ถึง 31 ธ.ค. 62
วันพฤหัสบดีที่ 24 ตุลาคม 2562
“ชิม ช้อปใช้” เฟส 2 ผู้ประกอบการ ร้านค้า เดิม ไม่ต้องลงทะเบียนใหม่  ขายสินค้า/บริการ ต่อเนื่อง ถึง 31 ธ.ค. 62
กรมบัญชีกลาง แจ้งผู้ประกอบการ ร้านค้าเดิม ที่เคยลงทะเบียนเข้าร่วมมาตรการ ชิมช้อปใช้ ในเฟสแรกแล้ว ไม่ต้องลงทะเบียนใหม่ สามารถเข้าร่วมมาตรการได้ต่อเนื่องได้ ถึง 31 ธ.ค .62
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่คณะรัฐมนตรีมีมติเห็นชอบมาตรการส่งเสริมการท่องเที่ยวในประเทศ “ชิมช้อปใช้” ระยะที่ 2 โดยมีวัตถุประสงค์เพื่อให้เกิดความต่อเนื่องของมาตรการฯ ในการกระตุ้นเศรษฐกิจ รวมทั้งส่งเสริมการใช้จ่ายผ่าน g-Wallet ในกลุ่มเป้าหมายที่มีศักยภาพในการเดินทางและการใช้จ่าย ซึ่งจะทําให้มีการกระจายการใช้จ่ายไปยังเศรษฐกิจฐานราก ทําให้ชุมชนได้รับประโยชน์มากขึ้น โดยให้สิทธิประโยชน์แก่ประชาชนสัญชาติไทยที่มีอายุ 18 ปีบริบูรณ์ขึ้นไปในวันลงทะเบียน จํานวน 3 ล้านคน และลงทะเบียนตั้งแต่วันที่ 24 ต.ค. 62 วันละ 2 รอบ เวลา 06.00 น. และ 18.00 น. รอบละ 5 แสนคน รวม 1 ล้านคน ต่อวัน และเริ่มต้นใช้สิทธิ์วันที่ 30 ต.ค. 62 สําหรับผู้ลงทะเบียนวันแรก โดยมาตรการ ชิมช้อปใช้ ระยะที่ 2 นี้ ประชาชนสามารถใช้ได้ถึงวันที่ 31 ธ.ค.62 และร้านค้าสามารถสมัครเข้าร่วมมาตรการได้ถึง 31 ธ.ค.62 เช่นกัน
“สําหรับร้านค้าที่ลงทะเบียนเข้าร่วมมาตรการ ชิมช้อปใช้ ในระยะที่ 1 มีจํานวนกว่า 177,655 ร้านค้า โดยเป็นร้านค้ารายใหม่ที่ Walk in เข้ามาลงทะเบียน จํานวน 97,655 ร้านค้า ร้านค้าธงฟ้าประชารัฐที่มี App ถุงเงินเดิมอยู่แล้วกว่า 50,000 ร้านค้า และร้านค้าประชารัฐที่ติดตั้งเครื่อง EDC อีกกว่า 30,000 ร้านค้า โดยร้านค้าทั้งหมดที่ได้ลงทะเบียนเข้าร่วมมาตรการในระยะที่ 1 ไม่ต้องมาลงทะเบียนใหม่ สามารถเข้าร่วมมาตรการได้ต่อเนื่อง ได้จนถึงวันที่ 31 ธ.ค. 62 ” อธิบดีกรมบัญชีกลาง กล่าว
อธิบดีกรมบัญชีกลาง กล่าวเพิ่มเติมว่า ขณะนี้ได้โอนเงินค่าสินค้าและบริการให้กับร้านค้าที่เข้าร่วมมาตรการในระยะที่ 1 เป็นเงินทั้งสิ้น 9,006.1 ล้านบาท แบ่งเป็น ร้านค้าที่ได้สิทธิ์จากกระเป๋า G-Wallet 1 (ใช้จ่าย 1,000 บาท ในจังหวัดที่เลือกลงทะเบียน) จํานวน 8,800 ล้านบาท และร้านค้าที่ได้สิทธิ์จากกระเป๋า G-Wallet 2 (เติมเงินเพื่อใช้จ่ายในจังหวัดที่ไม่ใช่จังหวัดในทะเบียนบ้าน เพื่อรับเงินคืน 15%) จํานวน 206.1 ล้านบาท หากจําแนกเป็นประเภท จะแบ่งเป็นประเภท “ชิม” เป็นเงิน 1,313.4 ล้านบาท ประเภท “ช้อป” เป็นเงิน 5,007.5 ล้านบาท ประเภท “ใช้” เป็นเงิน 124 ล้านบาท และร้านค้าทั่วไป เป็นเงิน 2,561.1 ล้านบาท
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมจัดงาน “Thailand Rubber Expo”
วันพุธที่ 27 พฤศจิกายน 2562
กระทรวงเกษตรฯ เตรียมจัดงาน “Thailand Rubber Expo”
กระทรวงเกษตรฯ เตรียมจัดงาน “Thailand Rubber Expo” ณ ศูนย์แสดงสินค้าและการประชุม อิมแพ็ค เมืองทองธานี ระหว่างวันที่ 29 พ.ย. – 1 ธ.ค. 62 นี้
กระทรวงเกษตรฯ เตรียมจัดงาน “Thailand Rubber Expo” ณ ศูนย์แสดงสินค้าและการประชุม อิมแพ็ค เมืองทองธานี ระหว่างวันที่ 29 พ.ย. – 1 ธ.ค. 62 นี้
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เปิดเผยภายหลังการแถลงข่าวการจัดงาน “Thailand Rubber Expo” ณ ศูนย์แสดงสินค้าและการประชุมอิมแพ็ค เมืองทองธานี ว่า กระทรวงเกษตรและสหกรณ์ โดยการยางแห่งประเทศไทย (กยท.) มีกําหนดการจัดงาน “Thailand Rubber Expo” ระหว่างวันที่
29 พฤศจิกายน – 1 ธันวาคม 2562 ณ อิมแพค แอ็กซิบิชั่น ฮอลล์ 5 ศูนย์แสดงสินค้าและการประชุมอิมแพ็ค
เมืองทองธานี โดยภายในงานจะเป็นเวทีในการเจรจาธุรกิจระหว่างผู้ประกอบการด้านยางพาราทั้งในและต่างประเทศ เพื่อให้การยางแห่งประเทศไทยก้าวสู่การเป็น “องค์กรชั้นนําระดับสากลในการบริหารจัดการยางพาราทั้งระบบ”ตามวิสัยทัศน์ที่ได้ตั้งไว้
นายนราพัฒน์ กล่าวต่อไปว่าการยางแห่งประเทศไทย (กยท.) เป็นองค์กรกลางที่รับผิดชอบดูแลการบริหารจัดการยางพาราของประเทศทั้งระบบอย่างครบวงจร มีการพิจารณาให้หน่วยงานรัฐบาลมีนโยบายในการรักษาเสถียรภาพและผลักดันราคายางให้สูงขึ้น อีกทั้งช่วยบรรเทาความเดือดร้อนของเกษตรกรชาวสวนยาง สถาบันเกษตรกรชาวสวนยาง และผู้ประกอบกิจการยางพารา ที่กําลังประสบปัญหาราคายางตกต่ํา ให้มีช่องทางในการขยายตลาดจําหน่ายสินค้าและผลิตภัณฑ์ยางพารา เพื่อเพิ่มศักยภาพในการส่งออก ซึ่งเป็นการบูรณาการร่วมกับกระทรวงพาณิชย์ เดินหน้าทํางานเชิงรุกตามนโยบายอย่างเข้มข้น
ทั้งนี้ภายในงานจะแบ่งออกเป็น 6 โซน ได้แก่ โซนจับคู่ธุรกิจ/นัดหมายเจรจาการค้า โซนออกร้านจําหน่ายสินค้าผลิตภัณฑ์ยางพาราและสินค้าอื่นๆ กว่า 250 ร้านค้า โซนนิทรรศการนวัตกรรมและงานวิจัยยางพารา โซนเสวนาและจัดกิจกรรมพิเศษต่างๆ โซนให้บริการของหน่วยงานภาครัฐและเอกชน ตลอดจนนิทรรศการจากหน่วยงานในสังกัดกระทรวงเกษตรและสหกรณ์ร่วมบูรณาการ
ด้านนายสุนันท์ นวลพรหมสกุล รักษาการผู้ว่าการการยางแห่งประเทศไทย กล่าวเพิ่มเติมว่า การจัดงาน “Thailand Rubber Expo” ระหว่างวันที่ 29 พฤศจิกายน – 1 ธันวาคม 2562 ณ อิมแพค แอ็กซิบิชั่น ฮอลล์ 5 ศูนย์แสดงสินค้าและการประชุม อิมแพ็ค เมืองทองธานีนั้น จะมีพิธีเปิดงานในวันที่ 29 พฤศจิกายน 2562
เวลา 10.00 น. โดยได้รับเกียรติจาก ฯพณฯ นายกรัฐมนตรี พลเอกประยุทธ์ จันทร์โอชา มาเป็นประธานในพิธี
รัฐบาลไทย-ข่าวทำเนียบรัฐบาล-ม.ราชภัฎหมู่บ้านจอมบึงจับมือกรุงไทย พัฒนาสู่ Smart University
วันพฤหัสบดีที่ 6 กันยายน 2561
ม.ราชภัฎหมู่บ้านจอมบึงจับมือกรุงไทย พัฒนาสู่ Smart University
ธนาคารกรุงไทย และ มหาวิทยาลัยราชภัฎหมู่บ้านจอมบึง ร่วมลงนามบันทึกข้อตกลงความร่วมมือการบริหารจัดการทางการเงินผ่านระบบ Krungthai Digital Platform ภายใต้โครงการ MCRU Smart University
ผู้ช่วยศาสตราจารย์ ดร.ชัยฤทธิ์ ศิลาเดช รักษาราชการแทนอธิการบดี มหาวิทยาลัยราชภัฎหมู่บ้านจอมบึง และนายสิทธิกร ดิเรกสุนทร ผู้ช่วยกรรมการผู้จัดการใหญ่ ธนาคารกรุงไทย ร่วมลงนามบันทึกข้อตกลงความร่วมมือการบริหารจัดการทางการเงินผ่านระบบ Krungthai Digital Platform ภายใต้โครงการ MCRU Smart University ที่ห้องประชุมสุพจน์ มิเถาวัลย์ มหาวิทยาลัยราชภัฎหมู่บ้านจอมบึง จ.ราชบุรี เมื่อวันที่ 6 กันยายน 2561
ผู้ช่วยศาสตราจารย์ ดร.ชัยฤทธิ์ ศิลาเดช เปิดเผยว่า มหาวิทยาลัยราชภัฎหมู่บ้านจอมบึงให้ความสําคัญในการบริหารจัดการทางการเงิน ซึ่งเป็นไปตามแผนยุทธศาสตร์ของมหาวิทยาลัยที่ต้องการนําเทคโนโลยีที่ทันสมัยมาเพิ่มประสิทธิภาพในการบริหารงาน และเพิ่มคุณภาพการจัดการศึกษา ซึ่งสอดคล้องกับแผนการพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment Master Plan) โดยร่วมลงนามกับธนาคารกรุงไทย เพื่อศึกษาและพัฒนาเทคโนโลยี การบริหารจัดการทางการเงินภายใต้ โครงการ MCRU Smart University
นายสิทธิกร ดิเรกสุนทร กล่าวว่า จากการที่ธนาคารมุ่งมั่นในการสนับสนุนนโยบาย National e-Payment ของภาครัฐ เพื่อขับเคลื่อนสังคมไทยในทุกภาคส่วนให้ก้าวสู่การเป็นสังคมไร้เงินสด โดยธนาคารจะพัฒนาระบบบริหารจัดการบริการทางการเงินกับมหาวิทยาลัยผ่านระบบ Krungthai Digital Platform ได้แก่ ระบบบัตรอิเล็กทรอนิกส์ (University IPAC Card) บัตรประจําตัวสําหรับนักศึกษาและบุคลากร บริการโอนเงินเดือน โบนัส เงินปันผล เบี้ยประชุม และเงินอื่นๆ การรับชําระเงินผ่านเครื่อง EDC บริการรับชําระเงินผ่าน PromptPay QR Code ให้กับหน่วยงาน และร้านค้าภายในมหาวิทยาลัย การรับเงินบริจาค และออกใบเสร็จรับเงินผ่านช่องทางอิเล็กทรอนิกส์ (e-Donation) ตลอดจนบัตรฟลีทการ์ด (Fleet Card) ที่ใช้ในการชําระค่าสินค้าและบริการ ที่สถานีบริการน้ํามันปตท. สถานีบริการน้ํามันบางจาก สถานีบริการน้ํามันเอสโซ่ และสถานีบริการน้ํามันพีที ทั่วประเทศ
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-รมช.สาธิต เผย WHO ชม อสม.ไทยเป็นพลังฮีโร่เงียบ สู้โควิด-19 [กระทรวงสาธารณสุข]
วันอังคารที่ 14 เมษายน 2563
รมช.สาธิต เผย WHO ชม อสม.ไทยเป็นพลังฮีโร่เงียบ สู้โควิด-19 [กระทรวงสาธารณสุข]
รมช.สาธิต เผย WHO ชม อสม.ไทยเป็นพลังฮีโร่เงียบ สู้โควิด-19
รัฐมนตรีช่วยว่าการกระทรวงสาธารณสุข เผยผลงานของ อสม.เคาะประตูบ้านประจักษ์ชัด ส่งผลทําให้ตัวเลขผู้ป่วยรายใหม่ในต่างจังหวัดลดลงอย่างต่อเนื่อง กลายเป็นผลงานระดับโลกที่ WHO ชื่นชม นับเป็นพลังฮีโร่เงียบสู้โรคโควิด-19 พร้อมเร่งช่วยหมอนวดแผนไทย ได้รับสิทธิเงินช่วยเหลือ “เราไม่ทิ้งกัน”
บ่ายวันนี้ (14 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดเผยว่า เป็นเรื่องน่ายินดีกับตัวเลขผู้ป่วยรายใหม่ของประเทศไทยที่มีแนวโน้มลดลงอย่างต่อเนื่อง ส่วนหนึ่งมาจากการค้นหากลุ่มเสี่ยงเข้าสู่กระบวนการคัดกรอง นําเข้าระบบการรักษา ยิ่งค้นหาเร็ว ตรวจเร็ว รักษาเร็ว ยิ่งทําให้สถานการณ์ดีขึ้น ซึ่งอาสาสมัครสาธารณสุขประจําหมู่บ้าน (อสม.) กว่า 1,040,000 คน และอาสาสมัครสาธารณสุขกรุงเทพมหานครอีก 15,000 คน เป็นกําลังสําคัญทํางานร่วมกับเจ้าหน้าที่ในท้องถิ่น เป็นด่านหน้าออกเคาะประตูบ้านแล้วเกือบ 12 ล้านหลังคาเรือน ให้ความรู้ ย้ําความสําคัญมาตรการการเว้นระยะห่าง รวมทั้งค้นหากลุ่มเสี่ยงนําเข้าระบบการรักษาอีก 2,266 คน เป็นผลงานระดับโลกที่องค์การอนามัยโลกกล่าวชื่นชม นับเป็นพลังฮีโร่เงียบสู้โรคโควิด-19 เป็นตัวอย่างให้กับหลายประเทศเป็นแนวทางในการควบคุมโรคได้อีกด้วย
ในระยะต่อไป บทบาทของอสม.จะมุ่งเน้นไปยังกลุ่มเป้าหมายที่เป็นกลุ่มเสี่ยง โดยทํางานร่วมกับเจ้าหน้าที่โรงพยาบาลส่งเสริมสุขภาพตําบล ซึ่งจะทําให้งานควบคุมและป้องกันโรคในระดับชุมชนมีประสิทธิภาพ เนื่องจาก อสม.เป็นผู้ที่เข้าถึงข้อมูล ข่าวสาร ความเคลื่อนไหว ในระดับครัวเรือนได้เป็นอย่างดี ทําให้การคัดกรองกลุ่มเสี่ยงเพื่อเข้าสู่ระบบรักษารวดเร็ว
“ขอเป็นตัวแทนของกระทรวงสาธารณสุข ที่จะขอบคุณและให้กําลังใจพี่น้อง อสม.ทั่วประเทศที่ทํางานร่วมกับ รพ.สต. วันนี้ภารกิจยังไม่บรรลุเป้าหมายในการป้องกันการแพร่ระบาดของเชื้อโควิด-19 ขอกําชับให้ปฏิบัติหน้าที่อย่างเข้มข้นต่อไป ภารกิจนี้ยังอีกไกลประมาทไม่ได้” ดร.สาธิตกล่าว
ดร.สาธิตกล่าวต่อว่า สําหรับกลุ่มหมอนวดแผนไทย ควรได้รับการเยียวยาตามโครงการ “เราไม่ทิ้งกัน” เนื่องจากได้รับผลกระทบ ได้มอบให้กรมสนับสนุนบริการสุขภาพ ช่วยดูในข้อหลักการของการได้รับสิทธินี้เพื่อรักษาสิทธิ ขณะนี้มีผู้ขึ้นทะเบียนที่กรมสนับสนุนบริการสุขภาพ 140,000 คน เพื่อให้ได้รับสิทธิการช่วยเหลือ โดยให้ประสานกับสํานักงานเศรษฐกิจการคลัง กระทรวงการคลัง ช่วยให้กลุ่มหมอนวดแผนไทยได้รับการช่วยเหลืออย่างเร็วที่สุด
******************************* 14 เมษายน 2563